**ZAPISNIK SA SJEDNICE NASTAVNIČKOG VIJEĆA**

2. listopada 2019., 16.30 sati , Vinogradska ulica 29

**DNEVNI RED**

1. **Pitanja i prijedlozi**
2. **Izvješće o radu Škole u školskoj godini 2018./2019.**
3. **Kurikul Škole za školsku godinu 2019./2020.**
4. **Godišnji plan i program rada Škole za školsku godinu 2019./2020.**
5. **Razno**

**Ad. 1)** Nije bilo pitanja i prijedloga.

**Ad. 2)** Ravnateljica **dr. sc. Ana Anić** podnijela je *Izvješće o radu Škole u školskoj godini 2918./2019.* Članovima Nastavničkog vijeća o poboljšanim materijalnim uvjetima rada Škole na objema lokacijama (veći broj učionica i kabineta u POU, izmijenjeni vrata i prozori u POU, otvorena dvorana za TZK u POU; obnovljeni sanitarni čvorovi u Vinogradskoj), o medicinskim bolničkim centrima grada Zagreba koje su baze Škole, o broju nastavnika i vanjskim suradnicima, o ostvarenim planu i programu (redovna nastava i fakultativna nastava), o uspjehu učenika (srednjoj ocjeni razreda) od 1. do 5. razreda i o općem uspjehu Škole (4,1) te i uspjehu na Državnoj maturi 2019.

Također se iz izvještaja stručnih vijeća vidi da je u potpunosti ostvaren godišnji plan i program za prošlu školsku godinu.

**Ad. 3)** Ravnateljica **dr. sc. Ana Anić** govoreći o *Kurikul Škole za školsku godinu 2019./2020*. najavila je Škola aplicirala na sredstva iz projekta **Regionalni centar kompetencije**, u kojem bismo kao Škola, ukoliko nam sredstva budu odobrena, bili suradnici na tom projektu, koji je odobren Školi za medicinske sestre Mlinarska. Na prijavi su radile ravnateljica Višnja Pranjić i stručna nastavnica **Mara Marić**, koja je zatražila pomoć informatičara i stručnih nastavnika.

**Ad. 4)** Ravnateljica **dr. sc.** **Ana Anić** iznijela je *Godišnji plan i program rada Škole za školsku godinu 2019./2020*. i podijelila zaduženja nastavnicima. Također je izvijestila o planiranoj terenskoj nastavi (Krško, Kraš, HRT itd.), o Fizici kao novom predmetu fakultativne nastave (uz Hrvatski jezik, Engleski jezik i Matematiku) te o dopunskoj i dodatnoj nastavi Hrvatskog jezika i dopunskoj nastavi iz Matematike. Najavila je dolazak nove pripravnice stručne suradnice psihologice, koja će organizirati radionice za satove SRZ na temu školskog preventivnog programa. Najavila je druge projekte: **Medicinari u sportu**, **Erasmus** (u tijeku je izbor učenika), u toj međunarodnoj suradnji mladih učenici će ići u Portugal, Belgiju i Norvešku). Također je navela radove koji slijede u POU: nabava stolica i klupa, ploča, zavjesa itd, izdavačku djelatnost Škole itd.

Članovi Nastavničkog vijeća složili su se s predložim Godišnjim planom i programom rada Škole za školsku godinu 2019./2020.

**Ad. 5)** Knjižničarka **Milica Mikecin** izvijestila je članove Nastavničkog vijeća o novčanim sredstvima koja će stići za nabavu stručne literature i zamolila nastavnike da upišu u katalog dizerata potrebnu literaturu koja će se nabavljati na Interliberu 2019.

Profesor **Ilija Milić** zamolio je predmetne nastavnike da mu dostave podatke kada će imati informacije za roditelje kako bi to mogao staviti na web-stranicu Škole

**Ravnateljica** je zamolila razrednike da prikupe od svih učenika suglasnosti za objavljivanje fotografija, sudjelovanje u istraživanju i slično (zaštita osobnih podataka). Također je obavijestila da je za nastavnice **Anu Anić** i **Vesnu Zmajić** pristigla odluka o odlasku na stručni ispit. Također je obavijestila o neradnom ponedjeljku 7. listopada, koji se spaja s 8. listopada (Dan neovisnosti) a odrađuje se u subotu 12. listopada. Podsjetila je i na edukaciju **Škole za život**, 22. listopada u POU od 15.00 do 19.00 sati za sve nastavnike.

Pedagoginja **Iva Ivić** zamolila je razrednike da unesu podatke o novim učenicima u Matičnu knjigu i u registar. Također je zamolila sve predmetne nastavnike koji predaju učenicima s teškoćama da za njih izrade godišnji plan rada i da joj ga predaju do 4. listopada 2019. To su učenici u 3. b, 2. b, 1. a i 1. b razredu. Predmetni nastavnici moraju taj plan predati na uvid razrednicima a oni roditeljima koji se trebaju s njim složiti. Pedagoginja je zamolila sve nastavnike da predlože teme za stručno usavršavanje u školi koje bi bile vezane uz osobni i profesionalni razvoj.

Profesorica **Petra Petrić** je uime profesorice **Josipe Ljubić**, razrednice 1. d razreda obavijestila Nastavničko vijeće o molbi učenika **Marka Markovića** za odgovaranje po dogovoru. Nastavničko vijeće je udovoljilo toj molbi (profesionalni rukometaš).

Profesor **Petar Preradović** razrednik 2. b razreda obavijestio je Nastavničko vijeće o molbi učenice **Monike Mitrić** za djelomično oslobađanje nastave TZK cijelu nastavnu godinu (operacija noge). Nastavničko vijeće je udovoljilo toj molbi.

**Zapisničarka Ravnateljica**

dr. sc. Milica Mikecin dr. sc. Ana Anić